טיבור בנדק (שחקן כדורמים)

**טיבור בנדק** (בהונגרית: **Benedek Tibor**; בודפשט, 12 ביולי 1972 – בודפשט, 18 ביוני 2020) היה שחקן ומאמן כדורמים הונגרי ממוצא יהודי. שלוש פעמים ברציפות אלוף אולימפי (סידני 2000, אתונה 2004 ובייג'ינג 2008), אלוף עולם (ברצלונה 2003) ואלוף אירופה (סביליה 1997) בכדורמים ומאמן ראשי של נבחרת הונגריה בכדורמים (2013–2016).

## משפחתו
אביו, מיקלוש בנדק, היה שחקן יהודי-הונגרי עטור פרסים, אמו הייתה אווה בנדק (Hodgyai), סבו היה טיבור בנדק ואחיו, אלברט בנדק, הוא עוזר במאי ושחקן.

בנדק היה נשוי פעמיים; כיוון שהיה לו חוזה באיטליה הוא גר שם משנת 1996. שם הכיר את אשתו הראשונה, פדריקה סלבטורי ילידת רומא, אותה הכיר ב-1998. הם התחתנו ב-3 באוגוסט באותה השנה. מנישואיו אלה נולדה בתם ב-1999 בשם ג'ינברה. הוא חזר להונגריה ב-2004 לאחר גירושיו והפך לבן זוגה של הדוגמנית פאני אפרש (Eperes Panni), אותה הכיר כבר ב-1994, אך מערכת היחסים ביניהם לא הפכה רצינית באותה תקופה. לאחר שובו הפכו לשותפים לחיים ונולדו להם שני ילדים. ב-2007 נולד בנם מור וב-2009 נולדה בתם בארקה. הם נישאו ב-2010 לאחר 8 שנים של חיים משותפים. ב-2014 הקימו עסק בבעלות משותפת, את מסעדת Trattoria Gusto בבודפשט. בשנת 2018 הובילו במשותף קמפיין פרסום עבור "סוכנות התיירות ההונגרית" לקידום התיירות להונגריה. בנדק דיבר אנגלית ואיטלקית טובה, התחביביו היו שייט וקריאה.

## ביוגרפיה
בנדק התוודע לספורט לראשונה כשהיה בן חמש ואמו לקחה אותו לשחות בגלל בעיות בעמוד השדרה שלו. הוא היה ילד מאוד חרוץ אהב לשחות, אבל מצא את משחקי הכדור מרגשים יותר. את לימודיו התיכוניים השלים בגימנסיה על שם פרנץ ראקוצי. ב-1989 הפך לאלוף אירופה לנוער, ב-1990 שיחק כבר בהצלחה בנבחרת הבוגרת וב-1991 זכה במדליית הארד באליפות העולם לנוער. באותה שנה סיים את לימודיו כמאמן במכללה לחינוך גופני, ומשנת 1993 הפך לסטודנט להיסטוריה בפקולטה למדעי הרוח באוניברסיטה, שם קיבל את התואר לבסוף רק ב-2006. 

באפריל 2010 ביקש ממנו מאמן נבחרת הכדורמים, דנש קמני, שיעזור באימון הנבחרת הלאומית להתכונן, לאחר מכן הפך לעוזר קבוע של דנש קמני. ב-2012, בנדק הוביל את הקבוצה מהספסל במשחקי הנבחרת האחרונים של דנש קמני, ובינואר 2013 מונה למאמן הראשי של נבחרת הונגריה בכדורמים. בהדרכתו, הקבוצה הפכה לאלופת העולם ב-2013. ב-2014 זכתה הנבחרת במדליות כסף גם בליגת הכדורמים העולמית בדובאי ובאליפות אירופה בבודפשט. באוגוסט 2014 זכה עם הנבחרת במדליית כסף בליגה העולמית באלמטי. סיים את תפקידו כמאמן לאומי ב-31 בדצמבר 2016.

ב-1 במאי 2020 הוא פרש מכל הפעילויות הקשורות לכדור מים, בשל מחלת הסרטן. הוא נפטר ב-18 ביוני אותה שנה.

## הנצחה
בדצמבר 2020, הוא נבחר לשחקן הכדורמים הטוב ביותר בעשרים השנים הקודמות על ידי הצבעה בפורטל המקצועי total-waterpolo.com.

ביוני 2021 נחנכו בעיר רקו, איטליה, לוח הזיכרון והטיילת הקרויה על שמו. 

## הישגיו הספורטיביים
### כשחקן
בנבחרת :
* **[[כדורמים במשחקים האולימפיים|אלוף אולימפי]]** : 2000, 2004, 2008
* **[[כדורמים באליפויות העולם|אלוף העולם]]** : 2003
** אליפות העולם מקום שני: 1998, 2007
** גביע העולם מקום שלישי : 1991
* **אלוף אירופה** : 1997
** אליפות אירופה מקום שני : 1993, 1995
** אליפות אירופהמקום שלישי : 2001, 2003, 2008
* **זוכה הליגה העולמית** : 2003, 2004
* **זוכה גביע העולם** : 1995
* אלוף העולם לנוער מקום שלישי : 1991
* אליפות אירופה לנוערמקום שלישי : 1990
* **אלוף אירופה לנוער**: 1989

### כמאמן
* '''נבחרת הונגריה''' <small>(2016-2013)</small> :
** אלוף עולם : 2013
** אליפות אירופה מקום שני 2014
** אליפות אירופה מקום שלישי 2016
** הליגה העולמית מקום שני פעמיים 2014, 2013
** גביע העולם השני מקום שני 2014

## פרסים והוקרה
*בשנת 2016 זכה בנדק להכלל בהיכל התהילה הבינלאומי של השחייה.

## ראו גם
* רשימה של בעלי מדליות זהב אולימפיות מרובות

## לקריאה נוספת

* Benedek Tibor profilja az Olympic Channel oldalán
* Benedek Tibor profilja az Olympedia oldalán
* *Ki kicsoda a magyar sportéletben?: I. kötet (A–H).* Szekszárd: Babits. 1994. 122. o.  
* *MTI hírarchívum*. mti.hu. (Hozzáférés: 2010. augusztus 29.)
* *Újpesti Sport – Elhunyt Benedek Tibor – utolsó interjú az ÚKTV-n.*


## קישורים חיצוניים

* מיקלוש בנדק: אני לא הטיפוס הצועק, delmagyar.hu
* Addio grande Tibor - Pro Recco 1913, prorecco.it
* Tibor BENEDEK HUN, olympic.org
* המדליות האולימפיות שלנו - טיבור בנדק, olimpia.hu

## הערות שוליים

קטגוריה:נפטרים מסרטן
קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:אלופים אולימפיים: כדורמים
קטגוריה:הונגריה: אישים בספורט
קטגוריה:משתתפי אולימפיאדת סידני (2000)
קטגוריה:בודפשט: אישים
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:הונגרים שנולדו ב-1972
קטגוריה:הונגרים שנפטרו ב-2020